

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՇՎԵՔՆՆԻՉ ՊԱԼԱՏ

**Ո Ր Ո Շ ՈՒ Մ**

2024 թվականի նոյեմբերի 29-ի թիվ 123-Լ

ՀԱՇՎԵՔՆՆԻՉ ՊԱԼԱՏԻ 2025 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳԻՐԸ ԵՎ ՀԱՇՎԵՔՆՆԻՉ ՊԱԼԱՏԻ 2025 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ ԱՌԱՋԻՆ ԲԱԺՆՈՎ ՆԱԽԱՏԵՍՎԱԾ ԾՐԱԳՐԱՅԻՆ ԿԵՏԵՐԻ ԸՆՏՐՈՒԹՅԱՆ ՀԻՄՆԱՎՈՐՈՒՄԸ ՀԱՍՏԱՏԵԼՈՒ ՄԱՍԻՆ

Ղեկավարվելով Հաշվեքննիչ պալատի մասին Հայաստանի Հանրապետության օրենքի 10-րդ հոդվածի 1-ին մասի 2-րդ կետ, 21-րդ հոդվածի 1-ին մասով՝ Հաշվեքննիչ պալատը

**Ո Ր Ո Շ ՈՒ Մ Է`**

1. Հաստատել՝

1) Հաշվեքննիչ պալատի 2025 թվականի գործունեության ծրագիրը՝ համաձայն N 1 հավելվածի,

2) Հաշվեքննիչ պալատի 2025 թվականի գործունեության ծրագրի առաջին բաժնով նախատեսված ծրագրային կետերի ընտրության հիմնավորումը՝ համաձայն N 2 հավելվածի:

2. Սահմանել, որ հաշվեքննություն իրականացնող կառուցվածքային ստորաբաժանումները հաշվեքննության իրականացման ժամկետում ներկայացնում են օրենքով սահմանված հաշվեքննության առաջադրանքի նախագիծ:

|  |  |  |
| --- | --- | --- |
| **ՀԱՇՎԵՔՆՆԻՉ ՊԱԼԱՏԻ ՆԱԽԱԳԱՀ** |  |  **ԱՏՈՄ ՋԱՆՋՈՒՂԱԶՅԱՆ** |

*Հավելված 1*

*Հաշվեքննիչ պալատի 2024 թվականի*

*նոյեմբերի 29-ի թիվ 123-Լ որոշման*

**ՀԱՇՎԵՔՆՆԻՉ ՊԱԼԱՏԻ 2025 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳԻՐ**

**1-ԻՆ ԲԱԺԻՆ**

**- ՊԵՏԱԿԱՆ ԲՅՈՒՋԵԻ ՖԻՆԱՆՍԱԿԱՆ ՀԱՇՎԵՔՆՆՈՒԹՅՈՒՆ**

|  |  |  |  |  |
| --- | --- | --- | --- | --- |
| N | Հաշվեքննության օբյեկտ | Հաշվեքննության առարկա | Պատասխանատու ստորաբաժանում | Հաշվեքննության իրականացման ժամկետ[[1]](#footnote-1) |
| 1. | Հայաստանի Հանրապետության 2025 թվականի պետական բյուջեով սահմանված ծրագրերի միջոցառումները կատարող հանրային իշխանության մարմիններ և Հայաստանի Հանրապետության հիմնադրած՝ պետական գործառույթներով օժտված իրավաբանական անձինք | Հայաստանի Հանրապետության 2025 թվականի պետական բյուջեի կատարում | Ֆինանսական և համապատասխանության հաշվեքննության վարչություն | 2025-2026թթ. |

**- ԹԵՄԱՏԻԿ ՀԱՇՎԵՔՆՆՈՒԹՅՈՒՆՆԵՐ**

|  |  |  |  |  |  |
| --- | --- | --- | --- | --- | --- |
| N | Հաշվեքննության օբյեկտ | Հաշվեքննության առարկա | Հաշվեքննության տեսակ | Պատասխանատու ստորաբաժանում | Հաշվեքննության իրականացման ժամկետ |
| 2. | ՀՀ առողջապահության նախարարություն, ՀՀ [կրթության, գիտության, մշակույթի և սպորտի նախարարություն](https://www.arlis.am/DocumentView.aspx?DocID=163434), ՀՀ աշխատանքի և սոցիալական հարցերի նախարարություն | Առողջապահության բնագավառի մասնագիտական կադրային ներուժի տարածքային զարգացման համաչափություն | Կատարողականի հաշվեքննություն | Կատարողականի հաշվեքննության վարչություն | 2025-2026թթ․ |
| 3. | ՀՀ [կրթության, գիտության, մշակույթի և սպորտի նախարարություն](https://www.arlis.am/DocumentView.aspx?DocID=163434) | Պետության կողմից ձևավորվողմասնագիտական կրթության առաջարկի համապատասխանություն աշխատաշուկայիներկա և կանխատեսվող պահանջարկին | Կատարողականի հաշվեքննություն | Կատարողականի հաշվեքննության վարչություն | 2025թ. |
| 4. | ՀՀ տարածքային կառավարման և ենթակառուցվածքների նախարարությունՀՀ ներքին գործերի նախարարություն | Երթևեկության անվտանգություն | Կատարողականի հաշվեքննություն | Կատարողականի հաշվեքննության վարչություն | 2025թ. |
| 5. | ՀՀ էկոնոմիկայի նախարարություն | Հողերի կոնսոլիդացումը | Կատարողականի հաշվեքննություն | Կատարողականի հաշվեքննության վարչություն | 2025-2026թթ․ |
| 6. | ՀՀ ֆինանսների նախարարություն | Սուբսիդիաների տրամադրման համակարգի կատարողականի հաշվեքննություն | Կատարողականի հաշվեքննություն | Կատարողականի հաշվեքննության վարչություն | 2025թ. |
| 7. | Երևանի քաղաքապետարան | Խելացի քաղաք ռազմավարական ծրագրի կատարման կատարողականի հաշվեքննություն | Կատարողականի հաշվեքննություն | Կատարողականի հաշվեքննության վարչություն | 2025թ. |
| 8. | ՀՀ էկոնոմիկայի նախարարությունՀՀ արտաքին գործերի նախարարություն | Տնտեսական դի­վա­նագիտու­թ­յան կատարողականի հաշվեքննություն | Կատարողականի հաշվեքննություն | Կատարողականի հաշվեքննության վարչություն | 2025թ. |
| 9. | ՀՀ ֆինանսների նախարարություն |  Պետական ֆինանսների կառավարմանհամակարգի բարեփոխումներ /2019-2023թթ./ | Համապատասխանության հաշվեքննություն | Ֆինանսական և համապատասխանության հաշվեքննության վարչություն | 2025թ. |
| 10. |  ՀՀ առողջապահության նախարարություն | Դեղերի արտադրության և դեղերի մեծածախ իրացման լիցենզավորման գործընթաց | Համապատասխանության հաշվեքննություն | Ֆինանսական և համապատասխանության հաշվեքննության վարչություն | 2025թ. |
| 11. | Աշտարակի համայնքապետարան | Ֆինանսատնտեսական գործունեության  | ֆինանսական և համապատասխանության հաշվեքննություն | Ֆինանսական և համապատասխանության հաշվեքննության վարչություն | 2025թ. |

**(2-րդ և 5-րդ կետերը փոփ. և լրաց. 26.06.25 ՀՊՈ-41-Լ, (1-ին կետը փոփ. և լրաց. 24.07.25 ՀՊՈ-51-Լ և 30.09.25 ՀՊՈ-64-Լ)**

**2-ՐԴ ԲԱԺԻՆ**

**ՄԻՋԱԶԳԱՅԻՆ ՀԱՄԱՁԱՅՆԱԳՐԵՐ ԵՎ ՍՏԱՆՁՆԱԾ ՊԱՐՏԱՎՈՐՈՒԹՅՈՒՆՆԵՐԻ ԿԱՏԱՐՄԱՆՆ ՈՒՂՂՎԱԾ ՄԻՋՈՑԱՌՈՒՄՆԵՐ**

|  |  |  |  |
| --- | --- | --- | --- |
| N | Միջոցառման անվանում | Պատասխանատու ստորաբաժանում | Իրականացման Ժամկետ |
| 1․ | Եվրասիական տնտեսական միության (ԵԱՏՄ) մարմիններում բյուջետային միջոցների ձևավորման, կառավարման ու տնօրինման, գույքի և այլ ակտիվների օգտագործման վերաբերյալ համատեղ հսկողական (աուդիտի) միջոցառումներ: | - | 2025թ. |
| 2. | ԵԱՏՄ անդամ պետության բյուջեի կատարման դրամարկղային սպասարկում իրականացնող լիազոր մարմիններում ներմուծման մաքսատուրքերի /համարժեք այլ տուրքերի, հարկերի և հավաքագրումների/ գումարների հաշվեգրման և բաշխման, դրանք, որպես եկամուտ, բյուջեներ փոխանցման վերաբերյալ համատեղ հսկողական միջոցառումներ: | - | 2025թ. |

**3-ՐԴ ԲԱԺԻՆ**

**ՀԱՇՎԵՔՆՆԻՉ ՊԱԼԱՏԻ ԶԱՐԳԱՑՄԱՆ ԾՐԱԳՐԵՐՈՎ ՆԱԽԱՏԵՍՎԱԾ ՄԻՋՈՑԱՌՈՒՄՆԵՐ**

|  |  |  |  |
| --- | --- | --- | --- |
| N | Միջոցառման անվանում | Պատասխանատու ստորաբաժանում | Իրականացման Ժամկետ |
| 1․ | Հաշվեքննիչ պալատի 2024-2025 թվականների ռազմավարական զարգացման ծրագրի և դրա իրականացման միջոցառումների պլանին համաձայն՝ 2025 թվականին նախատեսված միջոցառումների իրականացում: | - | 2025թ. |

Հավելված N 2

Հաշվեքննիչ պալատի 2024 թվականի

նոյեմբերի 29-ի թիվ 123-Լ որոշման

**ՀԻՄՆԱՎՈՐՈՒՄ**

**ՀԱՇՎԵՔՆՆԻՉ ՊԱԼԱՏԻ 2025 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ ԱՌԱՋԻՆ ԲԱԺՆՈՎ ՆԱԽԱՏԵՍՎԱԾ ԾՐԱԳՐԱՅԻՆ ԿԵՏԵՐԻ ԸՆՏՐՈՒԹՅԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**

Սույն հիմնավորումը կազմվել է Հաշվեքննիչ պալատի 2024 թվականի սեպտեմբերի 9-ի թիվ 91-Լ որոշմամբ հաստատված՝ «Հաշվեքննիչ պալատի գործունեության ծրագիրը կազմելու կարգը»-ի և Հաշվեքննիչ պալատի 2018 թվականի նոյեմբերի 22-ի N 16/4 որոշմամբ հաստատված՝ «Հաշվեքննիչ պալատի գործունեության ծրագրի կազմման համար հիմք հանդիսացող ռիսկերի վրա հիմնված մեթոդաբանության» համաձայն և նպատակ ունի հիմնավորել Հաշվեքննիչ պալատի 2025 թվականի գործունեության ծրագրի առաջին բաժնով նախատեսված ծրագրային կետերի ընտրությունը:

1. **2025 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ 1-ԻՆ ԲԱԺՆԻ ՊԵՏԱԿԱՆ ԲՅՈՒՋԵԻ ՖԻՆԱՆՍԱԿԱՆ ՀԱՇՎԵՔՆՆՈՒԹՅՈՒՆ**

Հաշվեքննիչ պալատի 2024 թվականի սեպտեմբերի 9-ի № 91-Լ որոշմամբ հաստատված՝ «Հաշվեքննիչ պալատի գործունեության ծրագիրը կազմելու կարգի» 26-րդ կետի 1-ին ենթակետի համաձայն պետական բյուջեի ֆինանսական հաշվեքննության առարկան պետական բյուջեի կատարումն է, որի շրջանակում հաշվեքննվում են պետական բյուջեով նախատեսված ծրագրերը։ Պետական բյուջեի կատարման վերաբերյալ եզրակացությամբ «Հաշվեքննիչ պալատի մասին» օրենքի 24-րդ հոդվածի 2-րդ մասով սահմանված կարծիքներից մեկը տրվում է պետական բյուջեի կատարման վերաբերյալ Կառավարության հաշվետվության մասով, այն հանագամանքի հաշվառմամբ, որ համաձայն «Հաշվեքննիչ պալատի մասին» օրենքի 24-րդ հոդվածի 3-րդ մասի՝ Հաշվեքննիչ պալատը պետական բյուջեի կատարման վերաբերյալ եզրակացությունն Ազգային ժողով է ներկայացնում Կառավարության կողմից պետական բյուջեի կատարման վերաբերյալ հաշվետվությունն Ազգային ժողով ներկայացվելուց հետո՝ մեկ ամսվա ընթացքում:

**(գլխ. 2-ը խմբ. 24.07.25 ՀՊՈ-51-Լ)**

1. **2025 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ 1-ԻՆ ԲԱԺՆԻ ՀԱՄԱՐ ՀԱՄԱՊԱՏԱՍԽԱՆՈՒԹՅԱՆ ԹԵՄԱՏԻԿ ՀԱՇՎԵՔՆՆՈՒԹՅՈՒՆՆԵՐ**

Հաշվեքննիչ պալատի 2024 թվականի սեպտեմբերի 9-ի թիվ 91-Լ որոշմամբ հաստատված՝ «Հաշվեքննիչ պալատի գործունեության ծրագիրը կազմելու կարգը»-ի համաձայն ստացված Հաշվեքննիչ պալատի գործունեության ծրագրային կետերի և հաշվեքննության միջնաժամկետ առաջնահերթության առաջարկի հիմնավորումների հիման վրա, ինչպես նաև Հաշվեքննիչ պալատի 2018 թվականի նոյեմբերի 22-ի թիվ 16/4 որոշմամբ հաստատված «Գործունեության ծրագրի կազմման համար հիմք հանդիսացող ռիսկերի վրա հիմնված մեթոդաբանության» (այսուհետև՝ Մեթոդաբանություն) համաձայն՝ համապատասխանության թեմատիկ հաշվեքննությունների համար սահմանվել են հետևյալ թեմաները՝

1. **Պետական ֆինանսների կառավարման համակարգի բարեփոխումներ (2019-2023թթ.)**

***(Առաջնահերթություն 6, Ուղղություն 6.17)***

«Պետական ֆինանսների կառավարման համակարգի բարեփոխումների 2019-2023թթ. Ռազմավարությունը» փաստաթուղթը հիմնված է Կառավարության 2021-2026 թվականների ծրագրի վրա և 2023 թվականի ավարտված լինելու հանգամանքը թույլ է տալիս արձանագրել, որ Ռազմավարությունով նախատեսված բոլոր արդյունքներն արձանագրված են, ուստի Հաշվեքննության միջնաժամկետ առաջնահերթությունների ուղղության՝ Հաշվեքննիչ պալատի ծրագրի առանձին թեմա սահմանելը հնարավորություն կընձեռի ձևավորել ռազմավարական փաստաթղթով սահմանված միջոցառումների կատարման վերաբերյալ կարծիք, որն ինչպես մյուս դեպքերում, կարող է օգտագործվել՝ Կառավարության ծրագրում հայտարարված մտադրությունների լիարժեք իրագործման ուղղությամբ հետագա անելիքները ճշգրտելու նպատակով։

1. **Դեղերի արտադրության և դեղերի մեծածախ իրացման լիցենզավորման գործընթաց**

***(Առաջնահերթություն 1, Ուղղություն 1.9 )***

Դեղագործությունը ՀՀ կառավարության 2021-2026 թվականների գործունեության միջոցառումների ծրագրով սահմանվել է որպես արդյունաբերության զարգացման հինգ գերակա ոլորտներից մեկը:

ՀՀ տնտեսության մեջ ներկայումս մեծ կարևորություն է տրվում դեղագործության ոլորտի զարգացմանը: Ոլորտն ունի ռազմավարական կարևոր նշանակություն, քանի որ այն ուղղակիորեն կապված է բնակչության առողջության պահպանման և պետական անվտանգության ապահովման հետ: Ոլորտի հիմնախնդիր է շարունակում մնալ պետական գրանցամատյանում չգրանցված դեղերի շրջանառությունը[[2]](#footnote-2):

**4. 2025 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ 1-ԻՆ ԲԱԺՆԻ ՀԱՄԱՐ ՀԱՄԱՅՆՔՆԵՐՈՒՄ ՖԻՆԱՆՍԱԿԱՆ ԵՎ ՀԱՄԱՊԱՏԱՍԽԱՆՈՒԹՅԱՆ ՀԱՇՎԵՔՆՆՈՒԹՅՈՒՆՆԵՐ**

 Մեթոդաբանության[[3]](#footnote-3) համաձայն՝ համայնքի ֆինանսատնտեսական գործու­նեու­թյան նկատմամբ իրականացվում է միմյանց չկրկնող առնվազն մեկ ֆինանսական և /կամ/ համապատասխանության հաշվեքննություն:

Ծրագրի կազմման համար 2023թ. տարեկան փաստացի ծախսերի ուսումնասիրության արդյունքում (2024թ. անհրաժեշտ ելակետային տվյալները դեռևս հասանելի չեն համակարգում) առաջնահերթ չափանիշներով գնահատելու արդյունքում՝ առաջնահերթությունը տրվել է առնվազն երեք չափանիշով ամենամեծ ցուցանիշ ունեցող Աշտարակի համայնքապետարանին:

**5. 2025 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ 1-ԻՆ ԲԱԺՆԻ ՀԱՄԱՐ ԿԱՏԱՐՈՂԱԿԱՆԻ ԹԵՄԱՏԻԿ ՀԱՇՎԵՔՆՆՈՒԹՅՈՒՆՆԵՐ[[4]](#footnote-4)**

Հաշվեքննիչ պալատի 2024 թվականի սեպտեմբերի 9-ի թիվ 91-Լ որոշմամբ հաստատված՝ «Հաշվեքննիչ պալատի գործունեության ծրագիրը կազմելու կարգը»-ի համաձայն ստացված Հաշվեքննիչ պալատի գործունեության ծրագրային կետերի և հաշվեքննության միջնաժամկետ առաջնահերթության առաջարկի հիմնավորումների և Մեթոդաբանության հիման վրա՝ կատարողականի թեմատիկ հաշվեքննությունների համար ծրագրային կետերի ընտրության մեթոդական հիմքերն են՝

**Հաշվեքննիչ պալատի միջնաժամկետ (2025-2027թթ.) առաջնահերթություններ**

1. Մարդուն մատչելի, հասանելի, որակյալ և դիմակայուն առողջապահություն.
2. Մարդուն մատչելի և որակյալ ցկյանս կրթություն.
3. Մարդուն շրջապատող մաքուր և անվտանգ միջավայր.
4. Մարդուն մատչելի և արդյունավետ արդարադատություն.
5. Արտահանմանը միտված, գիտահեն և մրցակցային տնտեսության զարգացում.
6. Պետական ֆինանսների և սեփականության կառավարման ինստիտուտների ամրապնդում.
7. Ներդաշնակ զարգացող համայնքներ:

**Չափանիշների համառոտ ցանկ**

1. նախորդ տարվանից տեղափոխված ծրագրային կետ,
2. նախկինում հաշվեքննության չեն ենթարկվել,
3. ունենան առավել ազդեցության ներուժ,
4. տեղեկատվության հասանելիության բավարար մակարդակ,
5. առկա է խոշոր բյուջետային ֆինանսավորում,
6. առկա է բյուջեի ֆինանսական և ոչ ֆինանսական բարձր կատարողական,
7. շահառուների կողմից առկա է հաշվեքննություն իրականացնելու պահանջ:

**Ոլորտների ցանկ**

1) պաշտպանություն

2) կրթություն, գիտություն

3) շրջակա միջավայր (բնապահպանություն)

4) առողջապահություն

5) ենթակառուցվածքներ

6) ազգային տնտեսական զարգացում

7) պետական (համայնքային) եկամուտների հավաքագրում

8) հանրային հատվածի նշանակալի ծրագրեր

9) հանրային ֆինանսներ և հանրային կառավարում

10) սոցիալական ապահովություն և աշխատանքի ռեսուրսներ

11) հասարակական կարգի պահպանություն։

2025 թվականի համար ծրագրված կատարողականի հաշվեքննության 7 նոր ծրագրային կետերը (Հաշվեքննության յուրաքանչյուր առաջնահերթության շրջանակներում մեկական) ներկայացված են ստորև.

**1. Բժշկական կադրային ներուժի տարածքային անհամաչափ բաշխվածություն *(Առաջնահերթություն 1, Ուղղություն 1.12)***

Կարևոր նշանակություն ունի բժշկական կադրային ներուժի խիստ անհա­մա­չափ բաշխվածությունը (10000 բնակչի հաշ­վով ՏՀԶԿ երկրներում բժիշկների թիվը 37 է[[5]](#footnote-5), ՀՀ-ում՝ 51, ընդ որում՝ մայրա­քա­ղա­քում՝ 101, իսկ մարզերում 16-26) և մար­զերում կադրային թերհագեցվածութ­յու­նը (Առողջապահության նախարարության տվյալներով[[6]](#footnote-6) մարզերում առկա է 287 բուժ­աշխատողի թափուր հաստիք)[[7]](#footnote-7)։

**2. Պետության կողմից ձևավորվող մասնագիտական կրթության առաջարկի համապատասխանություն աշխատաշուկայի ներկա և կանխատեսվող պահանջարկին**

***(Առաջնահերթություն 2, Ուղղություն 2.5)***

*Արհեստա­գոր­ծական և միջին մասնագիտա­կան կրթության* մեջ ցածր ընդգրկվածության պայմաններում, աշխատաշուկայի վերլու­ծու­թ­յունները ցույց են տալիս, որ իրական աշ­խա­տաշուկայի 70%-ից ավելին ունի արհես­տա­գործական և միջին մասնագիտական կրթությամբ մասնագետների կարիք, իսկ ար­հեստագործական կրթություն պահանջող շատ աշխատանքներում զբաղված են բարձ­րա­գույն կրթությամբ անձինք։

**3. Երթևեկության անվտանգություն**

***(Առաջնահերթություն 3, Ուղղություն 3.10)***

ՀՀ-ում ճանապարհատրանսպորտային պատահարներից (ՃՏՊ) մահերի թիվը 2017-2022թթ. ա­ճել է 35.5%-ով*[[8]](#footnote-8)* (2022թ.՝ 378 զոհ, 2021թ՝ 321 զոհ)։ՃՏՊ-ների արդյունքում 2022թ. 6153 անձ վիրավորվել է։ Այս համատեքս­տում կա­րևորվում է երթևեկության ան­վտան­գու­թյան ողջ համալիրի գնահատումը, այդ թվում՝ ճա­նա­պարհների կահավորման, ավ­տո­մե­քե­նա­ների տեխնիկական զննման ո­լոր­տի պետա­կան կարգավորման արդյու­նա­վե­տության, ճա­­­նա­­պար­հա­պա­րեկային ծառայութ­յան գոր­ծու­նեու­թյան մա­սով։

**4. Հողերի կոնսոլիդացումը**

 ***(Առաջնահերթություն 5, Ուղղություն 5.1)***

Ոլորտի նշանակալի հիմ­նախնդիրը շարունակում է մնալ գյուղա­ցիական տնտեսությունների *փոքր չափերը* (շուրջ 346 հազ. տնտեսություններից յուրա­քանչ­յուրին միջինում բաժին է ընկնում 1.48 հա հողատարածք՝ ըստ մարզերի տատան­վե­լով՝ Արարատի մարզում՝ 0.72 հա-ից մինչև Շի­րակի մարզում՝ 2.54 հա-ի միջակայքում[[9]](#footnote-9)) և *հողերի մասնատվածությունը* (գյուղա­ցիա­կան տնտեսությունների 45%-ը կազմված է 3 և ավելի, իսկ 20%-ը՝ 5 և ավելի հողամասե­րից), որի պայմաններում ցածր է աշ­խա­տան­քի արտադրողականությունն ու գյու­ղա­տնտե­սական արտադրանքի ապ­րան­քայ­նու­թ­յան մակարդակը (2023թ. կազմել է 57.2%[[10]](#footnote-10))։ Նախատեսվում է հողերի չօգտա­գործ­ման մա­կարդակը նվազեցնել տարեկան 1000 հա-ով։

**5. Տնտեսական դի­վա­նագիտու­թ­յուն**

***(Առաջնահերթություն 5, Ուղղություն 5.7)***

Տվյալ ծրագրային կետի էականությունը պայմանավորված է տնտեսական դիվանագիտության՝ արտա­հան­ման խթանման վրա ազդեցության նշանակալի ներուժով։ ՀՀ 2024-2026թթ. Միջնաժամկետ ծախսերի ծրագրով նախատեսվում է դես­պան­ըն­կալ երկրի հետ տարեկան առևտրաշրջա­նա­ռությունն ավելացնել 30-35%-ով։ Այնուամենայնիվ, 2022թ. ՀՀ առևտրային ներկա­յա­ցուց­չությունների նպատակների և խնդիր­նե­րի իրագործման բյուջետային միջոցառման կա­տարողականը կազմել է 17.9%, ինչպես նաև օտարերկրյա պետություններում գործել են ՀՀ 2 առևտրային ներկայացուց­չու­թ­յուն­ներ՝ նախատեսված 5-ի փոխարեն։ Նախատեսվող հաշվեքննության շրջանակներում գնահատվելու է տնտեսական դիվանագիտության զարգացմանն ուղղված պետության միջոցառումների արդյունավետությունը:

**6. Սուբսիդիաների տրամադրման համակարգ**

***(Առաջնահերթություն 6, Ուղղություն 6.6)***

 Սուբսիդավորումը Հայաստանի Հանրապետության պետական բյուջեի միջոցների հաշվին կազմակերպություններին ֆինանսական միջոցների տրամադրման հիմնական գործիքներից մեկն է, որի կիրառությամբ 2024-2026թթ. միջնաժամկետ հորիզոնում նախատեսվում է ծախսել ընդհանուր առմամբ շուրջ կես տրիլիոն դրամի չափով բյուջետային միջոցներ: Սուբսիդիաների տրամադրման համակարգի գնահատումը և միջազգային լավագույն փորձի տեսանկյունից դրա զարգացմանը միտված առաջարկությունները պարունակում են բյուջետային առանձին ծրագրերի շրջանակներում իրականացվող սուբսիդավորման ծախսերի արդյունավետության բարձրացման զգալի ներուժ:

**7. Խելացի քաղաք ռազմավարական ծրագրի կատարում (ք. Երևանում)**

***(Առաջնահերթություն 7, Ուղղություն 7.4)***

 Տվյալ ծրագրային կետի էականությունը պայմանավորված է թվային փոխակերպումների՝ Հանրապետության խոշորագույն համայնքում կառավարման արդյունավետության բարձրացման վրա ազդեցության մեծ ներուժով: Այն հանդիսանում է Երևան քաղաքի զարգացման 2023 թվականի ծրագրի հիմնական ուղղություններից մեկը: Ծրագրի կատարողականի գնահատումը, ինչպես նաև առկա հիմնախնդիրների (այդ թվում՝ կիբեռանվտանգություն, մարդկային ռեսուրսների սղություն) հասցեագրումը պարունակում է բարելավման նշանակալի ներուժ:

1. ՀՊՕ հոդված 24, մաս 3՝ «Հաշվեքննիչ պալատը պետական բյուջեի կատարման վերաբերյալ եզրակացությունն Ազգային ժողով է ներկայացնում Կառավարության կողմից պետական բյուջեի կատարման վերաբերյալ հաշվետվությունն Ազգային ժողով ներկայացնելուց հետո՝ մեկ ամսվա ընթացքում:» [↑](#footnote-ref-1)
2. Հայաստանի Հանրապետության դեղերի պետական գրանցամատյանում 3236 անուն դեղ կա, Վրաստանում՝ գրանցված դեղերի թիվը շուրջ 8 հազ. է, Ռուսաստանի Դաշնությունում նախորդ տարեվերջին գրանցված դեղերի թիվը 18.5 հազ. է։ [↑](#footnote-ref-2)
3. Մեթոդաբանությամբ (15-րդ կետ) ընտրված ծրագրային կետ [↑](#footnote-ref-3)
4. *Մեթոդաբանությամբ (19-րդ, 20-րդ կետեր) ընտրված ծրագրային կետեր* [↑](#footnote-ref-4)
5. Health at a Glance 2023, OECD, 2023, p. 176. [↑](#footnote-ref-5)
6. 2024թ. մայիսի դրությամբ, https://www.moh.am/#1/119։ [↑](#footnote-ref-6)
7. Վերջին 5 տարիներին (2018-2022թթ.) ԵՊԲՀ-ն ավարտող բժիշկ շրջանավարտների միջին տարեկան թիվը 677 է (Աղբյուր՝ «Առող­ջու­թ­յուն և առողջապահություն» վիճակագրական տարեգիրք 2023, ԱՆ ԱԱԻ, 2024, էջ 258)։ [↑](#footnote-ref-7)
8. ՀՀ սոցիալ-տնտեսական վիճակը 2017թ., 2021թ., 2022թ. հուն­վար-դեկ­տեմ­բերին, ՎԿ։ [↑](#footnote-ref-8)
9. ՀՀ 2014թ. գյուղա­տնտե­սա­կան համատարած հաշվառման հիմ­նա­կան արդյունքները, ՎԿ: [↑](#footnote-ref-9)
10. Գյուղատնտեսական արտադրանքի իրացումը (օգտագործումը) անհատական (գյուղացիական) տնային տնտեսությունների կողմից 2023 թվականին, ՎԿ։ [↑](#footnote-ref-10)